Sajeroning fisika atom lan kimia kuantum, konfigurasi èlèktron iku susunan èlèktron-èlèktron ing sawijining atom, molekul, utawa struktur fisik liyané.[1] Padha karo partikel èlemèntèr liyané, èlèktron patuh marang ukum mékanika kuantum lan nampilaké sipat-sipat bak-partikel lan bak-gelombang. Sacara formal, kaanan kuantum èlèktron tinamtu ditemtokaké déning fungsi gelombangé, ya iku s fungsi ruang lan wektu sing mawa aji komplèks. Miturut interpretasi mékanika kuantum Copenhagen, posisi sawijining èlèktron ora bisa ditemtokaké kajaba sawisé ana aksi pangukuran sing njalari supaya bisa didhetèksi. Probabilitas aksi pangukuran bakal ndhetèksi sawijining èlèktron ing titik tinamtu ing ruang ya iku proporsional marang kuadrat aji absolut fungsi gelombang ing titik mau.
